section_heading: Osobine i upotreba
paragraph_text: Aceton opet ne adira izmjerljive količine vode u odsustvu kiselina ili hidroksid-iona. Dokaz da aceton ne reagira je taj što ne dolazi do izmjene atoma kisika acetona i vode, kada se aceton otopi u vodi koja sadrži povećanu koncentraciju teškog izotopa kisika (O<sup>18</sup>). Do izmjene koja se može mjeriti dolazi samo u prisustvu kiselina ili hidroksid-iona. U prisustvu H<sub>2</sub>O<sup>18</sup> reverzibilni proces dovodi do obogaćenja acetona u izotopu O<sup>18</sup>.